Qed jintqal li l-Prim Imħallef Silvio Camilleri fid-diskors tiegħu iktar kmieni din il-ġimgħa ta' ħasla papali lill-Gvern. Jiena naħseb li dan mhux korrett. Fil-fehma tiegħi il-Prim Imħallef emfasizza li r-responsabbiltà biex ħadd ma jkun il-fuq mill-liġi mhiex biss tal-Qrati imma ukoll tal-Pulizija u tal-Avukat Ġenerali. Fi ftit kliem il-poter fil-pajjiż hu mifrux u biex ikollna s-saltna tad-dritt jeħtieġ li kulħadd jagħmel xogħolu. Il-mistoqsija li allura teħtieġ tweġiba hi jekk l-uffiċjali pubbliċi humiex jagħmlu dmirhom, bla biża' jew favuri. Għalhekk hu importanti li l-ħatriet isiru sewwa. Li jinħatru persuni kapaċi u integri li fl-aħħar mill-aħħar ikunu it-tarka tal-pajjiz kollu. Għax kulħadd għandu dritt jiekol, mhux il-bulijiet biss.
Inti ukoll għandek dritt tiekol